CELEX: 62022TN0039
Language: da
Date: 2022-01-19 00:00:00
Title: Sag T-39/22: Sag anlagt den 19. januar 2022 — OA mod Parlamentet

28.3.2022   
            
            
               DA
            
            
               Den Europæiske Unions Tidende
            
            
               C 138/25
            
         
      Sag anlagt den 19. januar 2022 — OA mod Parlamentet
      (Sag T-39/22)
      (2022/C 138/30)
      Processprog: engelsk
      
         Parter
      
      
         Sagsøger: OA (ved advokaterne G. Rossi og F. Regaldo)
      
         Sagsøgt: Europa-Parlamentet
      
         Sagsøgerens påstande
      
      
                  —
               
               
                  Sagsøgeren gives medhold.
               
            
                  —
               
               
                  Annullation af begge de anfægtede afgørelser (bortset fra den del af den anden anfægtede afgørelse, hvori sagsøgte gav medhold i klagen over pensionsalderen).
               
            
                  —
               
               
                  Det fastslås, at sagsøgerens pensionsbeløb skal fastsættes i henhold til gennemsnittet af hele den løn, som sagsøgeren modtog fra den 24.6.2010 til den 31.3.2021 (pro-rata-reglen).
               
            
                  —
               
               
                  Det fastslås, at der med henblik på beregningen af sagsøgerens pensionsbeløb også skal tages hensyn til tjenesteperioden fra den 27.7.2004 til den 1.7.2009.
               
            
                  —
               
               
                  Sagsøgte tilpligtes at erstatte det tab, der er forvoldt sagsøgeren, med et beløb, der skal fastsættes i henhold til den formel, der er henvist til under paragraf 74 (i stævningen), eller med et hvilket som helst andet beløb, som Retten finder rimeligt og retfærdigt (i det helt usandsynlige tilfælde, at Retten ikke giver medhold i punkt 2, 3 og 4 ovenfor).
               
            
                  —
               
               
                  Europa-Parlamentet tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført otte anbringender.
      
                  1.
               
               
                  Første anbringende om, at de anfægtede afgørelser på forhånd har fastsat visse detaljerede fremgangsmåder for beregningen af størrelsen af sagsøgerens pensionsrettigheder og at stævningen derfor skal fremmes til realitetsbehandling.
               
            
                  2.
               
               
                  Andet anbringende om, at de anfægtede afgørelser fortolkede Rettens praksis vedrørende antagelse til realitetsbehandling forkert.
               
            
                  3.
               
               
                  Tredje anbringende om, at den af sagsøgeren ønskede afgørelse ikke har nogen negativ virkning for sagsøgte, selv i tilfælde af fremtidige ændringer i sagsøgerens arbejdsstatus.
               
            
                  4.
               
               
                  Fjerde anbringende om, at sagsøgerens tjenesteperiode fra 2004 og 2009 skal anses for en tjenesteperiode ved institutionen.
               
            
                  5.
               
               
                  Femte anbringende om, at den fornyede fastsættelse af pensionsalderen skal føre til en fastsættelse af alderen 63 år, med forbehold for appel af sagsøgtes fremtidige afgørelse.
               
            
                  6.
               
               
                  Sjette anbringende om, at det er nødvendigt at anvende den såkaldte pro-rata-regel.
               
            
                  7.
               
               
                  Syvende anbringende om mulig delvis manglende anvendelse (med henvisning til termerne »sidste« og »sidste«) af vedtægtens artikel 77, stk. 2, med henblik på at råde bod på tilsidesættelserne af lighedsprincippet og af proportionalitetsprincippet.
               
            
                  8.
               
               
                  Ottende anbringende om krav om erstatning.